text: Drikker birke-saft mod høfeber
  05 maj 2013 kl. 12.10
  Nogen kalder det hokus-pokus, men det redder foråret for en mand i Sønder Vissing. Når birken smider pollen, drikker han birkesaft, og så er den høfeber kureret.
  Pollen-sæsonen topper lige nu. Mens folk propper sig med medicin for at holde kløe og snue væk fra næsen, bruger Per Jacobsen sin egen kur og tapper sin egen medicin ude i naturen.
  
  Færdig med medicin
  Per Jacobsen tapper sine birketræer for saft, og så drikker han det. Han har i flere år været allergisk over for birkepollen, og han har taget en masse medicin for at holde allergien væk.
  Der er mange midler mod allergi - dråber, tabletter og spray. Det har han prøvet. Også præparater af binyrebark-hormon. Men så hørte han om birkesaft og muligheden for at kvitte medicin.
  Han forsøgte, og det virkede. Det er ikke ganske vist ikke videnskabeligt bevist, men det er ligegyldigt, når blot det virker. I Sønder Vissing er det slut med at nyse sig gennem pollen-sæsonen.
  Mere om allergi klokken 19:30.
  